title: Neuvoston päätös 2011/133/YUTP, annettu 21 päivänä helmikuuta 2011 , puitteiden luomista Montenegron osallistumiselle Euroopan unionin kriisinhallintaoperaatioihin koskevan Euroopan unionin ja Montenegron välisen sopimuksen allekirjoittamisesta ja tekemisestä#Euroopan unionin ja Montenegron välinen sopimus puitteiden luomisesta Montenegron osallistumiselle Euroopan unionin kriisinhallintaoperaatioihin

text:
               2.3.2011

               FI

               Euroopan unionin virallinen lehti

               L 57/1

         NEUVOSTON PÄÄTÖS 2011/133/YUTP,
   annettu 21 päivänä helmikuuta 2011,
   puitteiden luomista Montenegron osallistumiselle Euroopan unionin kriisinhallintaoperaatioihin koskevan Euroopan unionin ja Montenegron välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen, erityisesti sen 37 artiklan, sekä Euroopan unionin toiminnasta tehdyn sopimuksen, erityisesti sen 218 artiklan 5 ja 6 kohdan,
   ottaa huomioon unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
   sekä katsoo seuraavaa:

               (1)

               Edellytykset kolmansien valtioiden osallistumiselle Euroopan unionin kriisinhallintaoperaatioihin olisi vahvistettava sopimuksessa, jolla luodaan puitteet tällaiselle mahdolliselle tulevalle osallistumiselle, sen sijaan, että edellytykset määriteltäisiin tapauskohtaisesti kunkin operaation osalta.

               (2)

               Neuvoston tehtyä 26 päivänä huhtikuuta 2010 päätöksen neuvottelujen aloittamista koskevasta valtuutuksesta, korkea edustaja on neuvotellut Euroopan unionin ja Montenegron välisen sopimuksen puitteiden luomisesta Montenegron osallistumiselle Euroopan unionin kriisinhallintaoperaatioihin, jäljempänä ’sopimus’.

               (3)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Montenegron välinen sopimus puitteiden luomisesta Montenegron osallistumiselle Euroopan unionin kriisinhallintaoperaatioihin, jäljempänä ’sopimus’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Sopimusta sovelletaan sen allekirjoituspäivästä alkaen väliaikaisesti, kunnes sen tekemisen edellyttämät menettelyt on saatu päätökseen (1).
   4 artikla
   Neuvoston puheenjohtaja tekee sopimuksen 16 artiklan 1 kohdassa määrätyn ilmoituksen unionin puolesta.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä helmikuuta 2011.

            Neuvoston puolesta

            Puheenjohtaja

         C. ASHTON

      (1)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.

      KÄÄNNÖS
      Euroopan unionin ja Montenegron välinen
      SOPIMUS
      puitteiden luomisesta Montenegron osallistumiselle Euroopan unionin kriisinhallintaoperaatioihin
      EUROOPAN UNIONI
      sekä
      MONTENEGRO,
      jäljempänä ’osapuolet’, jotka
      katsovat seuraavaa:
      Euroopan unioni (EU) voi päättää toteuttaa toimia kriisinhallinnan alalla.
      Euroopan unioni päättää, pyydetäänkö kolmansia valtioita osallistumaan EU:n kriisinhallintaoperaatioon.
      Edellytykset Montenegron osallistumiselle EU:n kriisinhallintaoperaatioihin olisi määriteltävä sopimuksessa mahdollista tulevaa osallistumista koskevien puitteiden luomisesta sen sijaan, että nämä edellytykset määriteltäisiin kunkin tällaisen operaation osalta tapauskohtaisesti.
      Tällainen sopimus ei saisi vaikuttaa Euroopan unionin päätöksenteon riippumattomuuteen eikä sillä saisi rajoittaa niiden päätösten tapauskohtaista luonnetta, jotka Montenegro tekee osallistumisestaan EU:n kriisinhallintaoperaatioon.
      Tällaisen sopimuksen olisi koskettava vain tulevia EU:n kriisinhallintaoperaatioita, eikä se saisi vaikuttaa mahdollisiin olemassa oleviin sopimuksiin, jotka koskevat Montenegron osallistumista jo käynnistettyyn EU:n kriisinhallintaoperaatioon,
      OVAT SOPINEET SEURAAVAA:
      I   JAKSO

         YLEISET MÄÄRÄYKSET

      1 artikla
      Osallistumiseen liittyvät päätökset
      1.   Euroopan unionin (EU) tehtyä päätöksen pyytää Montenegroa osallistumaan EU:n kriisinhallintaoperaatioon ja kun Montenegro on päättänyt osallistua operaatioon, Montenegro toimittaa Euroopan unionille tietoja osallistumistarjouksestaan.
      2.   Euroopan unioni arvioi Montenegron osuuden neuvotellen Montenegron kanssa.
      3.   Euroopan unioni toimittaa Montenegrolle mahdollisimman pian alustavan arvion viimeksi mainitun todennäköisestä osuudesta operaation yhteisiin kustannuksiin avustaakseen Montenegroa osallistumistarjouksen laatimisessa.
      4.   Euroopan unioni ilmoittaa tämän arvioinnin tuloksen Montenegrolle kirjeellä varmistaakseen Montenegron osallistumisen tämän sopimuksen määräysten mukaisesti.
      2 artikla
      Puitteet
      1.   Montenegro liittyy tämän sopimuksen määräysten ja tarvittavien täytäntöönpanojärjestelyjen mukaisesti neuvoston päätökseen, jolla Euroopan unionin neuvosto päättää EU:n kriisinhallintaoperaation toteuttamisesta, ja mahdollisiin päätöksiin, joilla Euroopan unionin neuvosto päättää jatkaa EU:n kriisinhallintaoperaatiota.
      2.   Montenegron osallistuminen EU:n kriisinhallintaoperaatioon ei vaikuta Euroopan unionin päätöksenteon riippumattomuuteen.
      3 artikla
      Henkilöstön ja joukkojen asema
      1.   Montenegron EU:n siviilikriisinhallintaoperaatioon lähettämän henkilöstön ja/tai EU:n sotilaalliseen kriisinhallintaoperaatioon lähettämien joukkojen asemaan sovelletaan sopimusta operaation/joukkojen henkilöstön asemasta, jos sellainen on tehty Euroopan unionin ja sen valtion tai niiden valtioiden välillä, jossa tai joissa operaatio toteutetaan.
      2.   Sen valtion tai niiden valtioiden, jossa tai joissa EU:n kriisinhallintaoperaatio toteutetaan, ulkopuolella sijaitseviin esikunta- tai johtoyksiköihin lähetetyn henkilöstön asemaan sovelletaan kyseisten esikunta- tai johtoyksiköiden ja Montenegron välisiä järjestelyjä.
      3.   Montenegro käyttää lainkäyttövaltaansa EU:n kriisinhallintaoperaatioon osallistuvaan henkilöstöönsä, sanotun kuitenkaan rajoittamatta 1 kohdassa tarkoitetun operaation/joukkojen henkilöstön asemasta tehdyn sopimuksen soveltamista.
      4.   Montenegro vastaa kaikista EU:n kriisinhallintaoperaatioon osallistumiseen liittyvien, sen henkilöstön jäsenen esittämien tai jäsentä koskevien vaatimusten ratkaisemisesta. Montenegro huolehtii lainsäädäntönsä ja määräystensä mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen henkilöstöön kuuluvaa vastaan. Tätä koskevan julistuksen malli on tämän sopimuksen liitteenä.
      5.   Osapuolet sopivat luopuvansa sopimukseen perustuvia vaatimuksia lukuun ottamatta kaikista vaatimuksista toisiaan kohtaan sellaisen omaisuuden vahingoittumisen, menetyksen tai tuhoutumisen vuoksi, jonka jompikumpi osapuoli omistaa tai jota jompikumpi osapuoli käyttää, tai jommankumman osapuolen henkilöstön loukkaantumisen tai kuoleman vuoksi, joka on aiheutunut henkilöstön suorittaessa tämän sopimuksen mukaisiin toimiin liittyviä virallisia tehtäviään, paitsi jos on kyse törkeästä huolimattomuudesta tai tahallisesta laiminlyönnistä.
      6.   Montenegro sitoutuu antamaan tämän sopimuksen allekirjoituksen yhteydessä julistuksen, joka koskee vaatimuksista luopumista mitä hyvänsä sellaista valtiota kohtaan, joka osallistuu sellaiseen EU:n kriisinhallintaoperaatioon, johon Montenegro osallistuu.
      7.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoituksen yhteydessä julistuksen, joka koskee vaatimuksista luopumista siltä osin, kuin on kyse Montenegron tulevasta osallistumisesta EU:n kriisinhallintaoperaatioon.
      4 artikla
      Turvallisuusluokitellut tiedot
      Montenegron hallituksen ja Euroopan unionin välillä Brysselissä 13 päivänä syyskuuta 2010 tehdyn turvallisuusluokiteltuja tietoja koskevan sopimuksen määräyksiä sovelletaan EU:n kriisinhallintaoperaatioiden yhteydessä.
      II   JAKSO

         MÄÄRÄYKSET OSALLISTUMISESTA SIVIILIKRIISINHALLINTAOPERAATIOIHIN

      5 artikla
      EU:n siviilikriisinhallintaoperaatioon lähetetty henkilöstö
      1.   Montenegro varmistaa, että sen EU:n siviilikriisinhallintaoperaatioon lähettämä henkilöstö noudattaa tehtäväänsä suorittaessaan

                  a)

                  edellä 2 artiklan 1 kohdassa tarkoitettua neuvoston päätöstä ja siihen tehtyjä muutoksia;

                  b)

                  operaatiosuunnitelmaa;

                  c)

                  täytäntöönpanotoimenpiteitä.

            2.   Montenegro antaa EU:n siviilikriisinhallintaoperaation johtajalle, jäljempänä ’operaation johtaja’, sekä unionin ulkoasioiden ja turvallisuuspolitiikan korkealle edustajalle, jäljempänä ’korkea edustaja’, ajoissa tiedon kaikista muutoksista, jotka koskevat sen osallistumista EU:n siviilikriisinhallintaoperaatioon.
      3.   EU:n siviilikriisinhallintaoperaatioon lähetettävälle henkilöstölle suoritetaan terveystarkastus, heidät rokotetaan ja Montenegron toimivaltainen viranomainen vahvistaa lääkärintodistuksella heidän sopivuutensa tehtäviin. EU:n siviilikriisinhallintaoperaatioon lähetetyn henkilöstön jäsenen on esitettävä jäljennös tästä todistuksesta.
      6 artikla
      Johtamisjärjestely
      1.   Montenegron lähettämä henkilöstö suorittaa tehtävänsä ja käyttäytyy yksinomaan EU:n siviilikriisinhallintaoperaation etujen mukaisesti.
      2.   Kaikki henkilöstön jäsenet pysyvät edelleen täysin kansallisten viranomaistensa alaisina.
      3.   Kansalliset viranomaiset siirtävät operatiivisen johtosuhteen Euroopan unionille.
      4.   Operaation johtaja vastaa EU:n siviilikriisinhallintaoperaatiosta, ja hänelle kuuluu sitä koskeva käsky- ja valvontavalta sen paikan päällä toteuttamisen tasolla.
      5.   Operaation johtaja johtaa EU:n siviilikriisinhallintaoperaatiota ja vastaa sen päivittäisestä hallinnosta.
      6.   Montenegrolla on operaation päivittäisessä toteuttamisessa samat oikeudet ja velvollisuuden kuin kyseiseen operaatioon osallistuvilla Euroopan unionin jäsenvaltioilla 2 artiklan 1 kohdassa tarkoitettujen oikeudellisten välineiden mukaisesti.
      7.   Operaation johtaja vastaa EU:n siviilikriisinhallintaoperaation henkilöstön kurinpidollisesta valvonnasta. Asianomainen kansallinen viranomainen toteuttaa tarvittaessa kurinpitotoimia.
      8.   Montenegro nimeää yhteyspisteen, joka edustaa sen kansallista osastoa operaatiossa. Yhteyspiste raportoi operaation johtajalle kansallisista asioista ja vastaa osastonsa päivittäisestä kurinpidosta.
      9.   Päätöksen operaation lopettamisesta tekee Euroopan unioni, joka kuulee Montenegroa ennen päätöksen tekemistä, jos Montenegro osallistuu yhä EU:n siviilikriisinhallintaoperaatioon sen lopettamispäivänä.
      7 artikla
      Rahoitusnäkökohdat
      1.   Montenegro vastaa kaikista operaatioon osallistumiseensa liittyvistä kustannuksista lukuun ottamatta operaation toimintaa koskevan talousarvion mukaisia toimintamenoja, sanotun kuitenkaan rajoittamatta 8 artiklan soveltamista.
      2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Montenegro maksaa korvauksen 3 artiklan 1 kohdassa tarkoitetussa operaation henkilöstön asemaa koskevassa sopimuksessa määrättyjen ehtojen mukaisesti, jos sen on todettu olevan vastuussa tapahtumasta.
      8 artikla
      Toimintamenoihin osallistuminen
      1.   Montenegro osallistuu EU:n siviilikriisinhallintaoperaation toimintaa koskevan talousarvion rahoittamiseen.
      2.   Montenegron rahoitusosuus toimintaa koskevasta talousarviosta lasketaan soveltaen seuraavista kaavoista sitä, joka johtaa pienempään määrään:

                  a)

                  se osuus viitteellisestä määrästä, joka määritellään suhteessa Montenegron BKTL:n osuuteen kaikkien operaation toimintatalousarvioon osallistuvien valtioiden BKTL:ien kokonaismäärästä; tai

                  b)

                  se osuus toimintaa koskevan talousarvion viitteellisestä määrästä, joka määritellään suhteessa Montenegron operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.

            3.   Sen estämättä, mitä 1 ja 2 kohdassa määrätään, Montenegro ei osallistu Euroopan unionin jäsenvaltioiden henkilöstölle maksettavien päivärahojen rahoittamiseen.
      4.   Sen estämättä, mitä 1 kohdassa määrätään, Euroopan unioni vapauttaa periaatteessa Montenegron yksittäisen EU:n siviilikriisinhallintaoperaation rahoitukseen osallistumisesta, kun:

                  a)

                  Euroopan unioni päättää, että Montenegro tarjoaa merkittävän osuuden, joka on operaation kannalta keskeinen; tai

                  b)

                  Montenegron BKTL henkeä kohti ei ylitä minkään Euroopan unionin jäsenvaltion BKTL:ää henkeä kohti.

            5.   Operaation johtajan ja Montenegron asianomaisen hallinnollisen yksikön välillä sovitaan järjestelystä, joka koskee Montenegron osuuksien suorittamista EU:n siviilikriisinhallintaoperaation toimintaa koskevaan talousarvioon. Tähän järjestelyyn sisällytetään määräykset muun muassa seuraavista asioista:

                  a)

                  kyseessä oleva määrä;

                  b)

                  rahoitusosuuden maksamista koskevat järjestelyt;

                  c)

                  tilintarkastusmenettely.

            III   JAKSO

         MÄÄRÄYKSET OSALLISTUMISESTA SOTILAALLISIIN KRIISINHALLINTAOPERAATIOIHIN

      9 artikla
      Osallistuminen EU:n sotilaalliseen kriisinhallintaoperaatioon
      1.   Montenegro varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa:

                  a)

                  edellä 2 artiklan 1 kohdassa tarkoitettua neuvoston päätöstä ja siihen tehtyjä muutoksia;

                  b)

                  operaatiosuunnitelmaa;

                  c)

                  täytäntöönpanotoimenpiteitä.

            2.   Montenegron lähettämä henkilöstö suorittaa tehtävänsä ja käyttäytyy yksinomaan EU:n sotilaallisen kriisinhallintaoperaation etujen mukaisesti.
      3.   Montenegro antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
      10 artikla
      Johtamisjärjestely
      1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät edelleen täysin kansallisten viranomaistensa alaisuudessa.
      2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle, jolla on oikeus siirtää toimivaltaansa toiselle henkilölle.
      3.   Montenegrolla on samat oikeudet ja velvollisuudet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
      4.   EU:n operaation komentaja voi Montenegroa kuultuaan milloin tahansa pyytää Montenegron osuuden pois vetämistä.
      5.   Montenegro nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa Montenegron osaston päivittäisestä kurinpidosta.
      11 artikla
      Rahoitusnäkökohdat
      1.   Montenegro vastaa kaikista operaatioon osallistumiseensa liittyvistä kustannuksista, jolleivät kustannukset kuulu yhteisesti rahoitettaviin tämän sopimuksen 2 artiklan 1 kohdassa tarkoitetuissa oikeudellisten välineiden sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, 18 päivänä joulukuuta 2008 tehdyn neuvoston päätöksen 2008/975/YUTP (1) (Athene) mukaisesti, sanotun kuitenkaan rajoittamatta 12 artiklan soveltamista.
      2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Montenegro maksaa korvauksen 3 artiklan 1 kohdassa tarkoitetussa joukkojen asemaa koskevassa sopimuksessa määrättyjen ehtojen mukaisesti, jos sen on todettu olevan vastuussa tapahtumasta.
      12 artikla
      Yhteisiin kustannuksiin osallistuminen
      1.   Montenegro osallistuu EU:n sotilaallisen kriisinhallintaoperaation yhteisten kustannusten rahoittamiseen.
      2.   Montenegron rahoitusosuus toimintaa koskevasta talousarviosta lasketaan soveltaen seuraavista kaavoista sitä, joka johtaa pienempään määrään:

                  a)

                  se osuus yhteisistä kustannuksista, joka määritellään suhteessa Montenegron BKTL:n osuuteen kaikkien operaation yhteisiin kustannuksiin osallistuvien valtioiden BKTL:ien kokonaismäärästä; tai

                  b)

                  se osuus yhteisistä kustannuksista, joka määritellään suhteessa Montenegrosta operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.

            Jos Montenegro lähettää henkilöstöä vain operaatioesikuntaan tai joukkojen esikuntaan, ensimmäisen alakohdan b alakohdan mukaista kaavaa sovellettaessa käytetään perusteena Montenegron henkilöstön osuutta kyseisen esikunnan henkilöstön kokonaismäärästä. Muissa tapauksissa perusteena käytetään Montenegron lähettämän henkilöstön lukumäärän suhdetta operaation koko henkilöstön lukumäärään.
      3.   Sen estämättä, mitä 1 kohdassa määrätään, Euroopan unioni vapauttaa periaatteessa Montenegron yksittäisen EU:n sotilaallisen kriisinhallintaoperaation yhteisiin kustannuksiin osallistumisesta, kun:

                  a)

                  Euroopan unioni päättää, että Montenegro tarjoaa operaation voimavaroihin merkittävän osuuden, joka on operaation kannalta keskeinen; tai

                  b)

                  Montenegron BKTL henkeä kohti ei ylitä minkään Euroopan unionin jäsenvaltion BKTL:ää henkeä kohti.

            Päätöksessä 2008/975/YUTP säädetyn hallinnoijan ja Montenegron toimivaltaisten hallintoviranomaisten välillä sovitaan järjestelystä, jossa määrätään muun muassa seuraavista asioista:

                  a)

                  kyseessä oleva määrä;

                  b)

                  rahoitusosuuden maksamista koskevat järjestelyt;

                  c)

                  tilintarkastusmenettely.

            IV   JAKSO

         LOPPUMÄÄRÄYKSET

      13 artikla
      Sopimuksen täytäntöönpanojärjestelyt
      Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan korkean edustajan ja Montenegron asianomaisten viranomaisten välillä, sanotun kuitenkaan rajoittamatta 8 artiklan 5 kohdan ja 12 artiklan 4 kohdan soveltamista.
      14 artikla
      Noudattamatta jättäminen
      Mikäli osapuoli ei noudata tässä sopimuksessa määrättyjä velvollisuuksiaan, toisella osapuolella on oikeus saattaa tämä sopimus päättymään ilmoittamalla asiasta kirjallisesti kuukautta edeltäkäsin.
      15 artikla
      Riitojen ratkaiseminen
      Tämän sopimuksen tulkintaan tai soveltamiseen liittyvät riidat ratkaistaan osapuolten välillä diplomaattisin keinoin.
      16 artikla
      Voimaantulo
      1.   Tämä sopimus tulee voimaan sitä seuraavan kuukauden ensimmäisenä päivänä, jona osapuolet ovat ilmoittaneet toisilleen, että sopimuksen voimaantuloa varten tarvittavat sisäiset oikeudelliset menettelyt on saatettu päätökseen.
      2.   Tätä sopimusta sovelletaan väliaikaisesti sen allekirjoittamispäivästä alkaen.
      3.   Tätä sopimusta tarkastellaan uudelleen säännöllisesti.
      4.   Tätä sopimusta voidaan muuttaa osapuolten keskinäisen kirjallisen sopimuksen perusteella.
      5.   Kumpi tahansa osapuoli voi sanoa tämän sopimuksen irti toiselle osapuolelle annetulla kirjallisella irtisanomisilmoituksella. Irtisanominen tulee voimaan kuusi kuukautta sen jälkeen, kun toinen osapuoli on vastaanottanut ilmoituksen.

         Tehty Brysselissä kahdentenakymmenentenätoisena päivänä helmikuuta vuonna kaksituhattayksitoista kahtena englanninkielisenä kappaleena.

               Euroopan unionin puolesta

               Montenegron puolesta

         (1)  EUVL L 345, 23.12.2008, s. 96.

         JULISTUSTEN TEKSTI

            EUROOPAN UNIONIN JÄSENVALTIOITA KOSKEVA TEKSTI:

         ”Ne Euroopan unionin jäsenvaltiot, jotka soveltavat Euroopan unionin neuvoston päätöstä, joka koskee sellaista EU:n kriisinhallintaoperaatiota, johon Montenegro osallistuu, pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan esittämästä Montenegrolle korvausvaatimuksia, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

                     —

                     jos loukkaantumisen, kuoleman, vahingon tai menetyksen on aiheuttanut Montenegrosta olevan henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

                     —

                     tai jos loukkaantuminen, kuolema, vahinko tai menetys on aiheutunut Montenegron omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Montenegrosta olevan EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

            MONTENEGROA KOSKEVA TEKSTI:

         ”Montenegro, joka soveltaa EU:n kriisinhallintaoperaatiota koskevaa EU:n neuvoston päätöstä, pyrkii oman oikeusjärjestelmänsä mukaisissa rajoissa mahdollisuuksien mukaan luopumaan vaatimuksista EU:n kriisinhallintaoperaatioon osallistuvaa valtiota kohtaan Montenegron henkilöstön jäsenen loukkaantumisen tai kuoleman johdosta taikka sellaisen omaisuuden vahingoittumisen tai menetyksen vuoksi, jonka se omistaa ja jota EU:n kriisinhallintaoperaatio käyttää,

                     —

                     jos loukkaantumisen, kuoleman, vahingon tai menetyksen on aiheuttanut henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

                     —

                     tai jos loukkaantuminen, kuolema, vahinko tai menetys on aiheutunut EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


title: 2011/582/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/167

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2009
   (2011/582/EU)
   EUROOPAN PARLAMENTTI, joka

               —

               ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2009 sekä keskuksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (3) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0120/2011),

               1.

               myöntää Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 162.

      (2)  EYVL L 248, 16.9.2002, s. 1.

      (3)  EUVL L 376, 27.12.2006, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2009 sekä keskuksen vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (3) ja erityisesti sen 15 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0120/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 5. toukokuuta 2010 Euroopan huumausaineiden ja niiden väärinkäytön seurantakeskuksen johtajalle vastuuvapauden seurantakeskuksen talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassa se

                              —

                              painotti, että seurantakeskuksen on syytä ottaa ohjelmasuunnittelussaan käyttöön SMART-tavoitteet ja RACER-indikaattorit voidakseen arvioida toimintansa tuloksia

                              —

                              totesi, että keskuksen tileille kirjattiin vuonna 2008 korkotuloja 107 591,31 euroa

                              —

                              suhtautui myönteisesti seurantakeskuksen tiiviiseen yhteistyöhön myös Lissabonissa sijaitsevan Euroopan meriturvallisuusviraston (EMSA) kanssa ja pani tyytyväisenä merkille, että ne käyttivät samoja rakennuksia ja yhteisiä infrastruktuureja ja palveluja, sekä pani merkille, että muutto omiin tiloihin oli ajoitettu vuoden 2009 kolmannelle neljännekselle,

                  C.

                  ottaa huomioon, että keskuksen määrärahat vuonna 2009 olivat 14 720 000 euroa eli ne olivat 2,25 prosenttia pienemmät kuin vuonna 2008,

                  1.

                  panee tyytyväisenä merkille, että tilintarkastustuomioistuin on saanut kohtuullisen varmuuden siitä, että keskuksen varainhoitovuoden 2009 tilit ovat olennaisilta osiltaan luotettavat ja tilien perustana olevat toimet ovat kaiken kaikkiaan lailliset ja asianmukaiset;

         Toiminta

                  2.

                  on ilahtunut seurantakeskuksen aloitteesta huolehtia ”huumausaineita ja niiden väärinkäyttöä koskevasta eurooppalaisesta tietoverkosta”, jonka avulla kerätään ja vaihdetaan tietoja; ottaa huomioon, että verkko yhdistää kansalliset huumausainetietoverkot, jäsenvaltioissa olevat alan erityiskeskukset ja seurantakeskuksen kanssa yhteistyössä toimivien kansainvälisten järjestöjen tietojärjestelmät;

                  3.

                  toteaa, että keskus nimitti ylimääräisen kokopäiväisen toimihenkilön parantamaan suunnittelu- ja seurantajärjestelmäänsä ja kehittämään soveltuvia indikaattoreita;

                  4.

                  kehottaa seurantakeskusta harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen;

                  5.

                  on tyytyväinen siihen, että keskus esitti tilintarkastustuomioistuimen vuoden 2009 kertomukseen liitetyssä taulukossa vertailun vuosina 2009 ja 2008 toteutetuista toimista, koska vastuuvapauden myöntävällä viranomaisella on nyt mahdollisuus arvioida paremmin sen toimintaa eri vuosina; toteaa, että keskus on lisännyt aihekohtaisia julkaisujaan ja toimintapoliittisia tilannekatsauksiaan;

                  6.

                  huomauttaa, että vastuuvapauden myöntämisen keskuksen talousarvion toteuttamisesta olisi perustuttava enemmän keskuksen toimintaan koko vuoden aikana;

         Määrärahasiirrot varainhoitovuodelta toiselle

                  7.

                  kehottaa keskusta laatimaan mahdollisia seuraavalle varainhoitovuodelle tehtäviä määrärahasiirtoja koskevia analyyseja varten asianmukaiset ohjeet ja menettelyt, joiden avulla siirtojen määrä saataisiin rajattua vähimmäismäärään, joka vielä tarvitaan varainhoitovuoden sitoumusten kattamiseen; pitää tärkeänä myös sitä, että keskus parantaa ohjelmasuunnittelua ja toimien seurantaa, jotta siirtoja voidaan vähentää; panee merkille, että tilintarkastustuomioistuimen ilmoituksen mukaan keskus siirsi varainhoitovuonna 2009 seuraavalle varainhoitovuodelle osaston 2 (hallintomenot) määrärahoja 339 000 euroa (26 prosenttia) ja että määrästä 250 000 euroa liittyi lähinnä vuoden 2010 toimia varten tehtyihin sitoumuksiin, joihin liittyen ei ollut suoritettu lainkaan maksuja;

         Kassanhallinta

                  8.

                  pitää myönteisenä sitä, että keskus on edelleen parantanut vuotuisia ennakkoarvioitaan tulevista käteistarpeista; toteaa, että tätä arviota päivitetään jatkuvasti ja se toimitetaan tositteena komission asiasta vastaaville yksiköille ja sillä perustellaan keskuksen neljännesvuosittain esittämää pyyntöä unionin sille myöntämän vuosittaisen avustuksen seuraavan erän maksamisesta;

                  9.

                  kehottaa selkeyttämään sisäisiin käyttötarkoitukseensa sidottuihin tuloihin sovellettavia sääntöjä niiden kysymysten valossa, jotka nousivat esille käännöskeskuksen palautettua osan kertyneestä ylijäämästä keskukselle; panee merkille keskuksen vastauksen, jossa todetaan, että useilla virastoilla on sama ongelma; ehdottaa, että tällaisen laaja-alaisen ongelman käsittelyssä noudatetaan jatkossa yhteistä toimintatapaa;

         Henkilöstö

                  10.

                  kehottaa keskusta varmistamaan edelleen hyväksytyn henkilöstöarviointimenettelyn johdonmukaisen toteuttamisen tarjoamalla raportoiville virkamiehille ja henkilöstölle tarvittavat tiedot ja ohjausta;

         Sisäinen tarkastus

                  11.

                  on tyytyväinen keskuksen aloitteeseen antaa vastuuvapauden myöntävälle viranomaiselle sisäisen tarkastuksen vuotuinen kertomus keskuksen sisäisestä tarkastuksesta; katsoo, että tämä on osoitus avoimuudesta ja hyvästä käytännöstä ja että kaikkien muidenkin virastojen olisi toimittava näin;

                  12.

                  ottaa huomioon, että sisäisen tarkastuksen osasto tarkasti vuonna 2009 avustusten hallinnoinnin ja antoi keskuksen johtajalle kohtuullisen varmuuden keskuksen avustusten hallinnointiin sovellettavan sisäisen valvontajärjestelmän asianmukaisuudesta ja vaikuttavuudesta; toteaa tässä yhteydessä, että sisäisen tarkastuksen osasto löysi puutteita siinä, kuinka keskus noudattaa avustussopimuksia koskevia komission nykyisiä suuntaviivoja, keskuksen avustussopimuksen täytäntöönpanossa ja avustuksista raportoinnissa; on kuitenkin tyytyväinen keskuksen myönteisiin tuloksiin ja jatkuviin pyrkimyksiin vakiinnuttaa ja pitää yllä avustusmenettelyjen korkealaatuista hallinnointia, millä pyritään varmistamaan rahoitettujen toimien sekä avustusten hallinnollisen ja rahoitukseen liittyvän toteutuksen korkea laatu;

                  13.

                  kehottaa keskusta tiedottamaan vastuuvapauden myöntävälle viranomaiselle riskinhallinnassa saavutetusta edistymisestä ja erityisesti keskuksen vuotuisesta riskianalyysistä;

                  14.

                  ottaa huomioon, että 9 sisäisen tarkastuksen osaston 31. joulukuuta 2009 esittämistä 19 suosituksesta katsotaan ”erittäin tärkeiksi” ja ne koskevat pääasiassa keskuksen avustussopimuksen muuttamista, uuden toimipaikan laadun valvontaa, tulvatuhoihin varautumista, toiminnan jatkuvuutta koskevaa suunnitelmaa ja välineistöön tehtäviä investointeja; kehottaa keskusta näin ollen panemaan viipymättä täytäntöön sisäisen tarkastuksen osaston 9 ”erittäin tärkeätä” suositusta ja tiedottamaan vastuuvapauden myöntävälle viranomaiselle edistymisestään asiassa;

                  15.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

         (1)  EUVL C 338, 14.12.2010, s. 162.

         (2)  EYVL L 248, 16.9.2002, s. 1.

         (3)  EUVL L 376, 27.12.2006, s. 1.

         (4)  EYVL L 357, 31.12.2002, s. 72.

         (5)  EUVL L 252, 25.9.2010, s. 160.

         (6)  Hyväksytyt tekstit, P7_TA(2011)0163 (katso tämän virallisen lehden sivu 269).


title: 2011/602/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/220

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2009
   (2011/602/EU)
   EUROOPAN PARLAMENTTI, joka

               —

               ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2009 sekä viraston vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan unionin perusoikeusviraston perustamisesta 15 päivänä helmikuuta 2007 annetun neuvoston asetuksen (EY) N:o 168/2007 (3) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0130/2011),

               1.

               myöntää Euroopan unionin perusoikeusviraston johtajalle vastuuvapauden viraston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin perusoikeusviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 10.

      (2)  EYVL L 248, 16.9.2002, s. 1.

      (3)  EUVL L 53, 22.2.2007, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2009 sekä viraston vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan unionin perusoikeusviraston perustamisesta 15 päivänä helmikuuta 2007 annetun neuvoston asetuksen (EY) N:o 168/2007 (3) ja erityisesti sen 21 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0130/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 5. toukokuuta 2010 Euroopan perusoikeusviraston johtajalle vastuuvapauden viraston talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassa muun muassa

                              —

                              kannusti virastoa ottamaan ohjelmoinnissaan käyttöön SMART-tavoitteet ja RACER-indikaattorit voidakseen arvioida paremmin toimintansa tuloksia,

                              —

                              antoi virastolle tunnustusta siitä, että se otti vuoden 2009 keskivaiheessa käyttöön toimintoperusteisen budjetointiohjelmiston, jonka avulla saadaan esille selkeät kohdennettuja rahoitus- ja henkilöresursseja koskevat indikaattorit,

                              —

                              pani merkille, että OLAF sai virastoa koskevan, vuonna 2008 aloitetun tutkimuksensa päätökseen vuonna 2009 eikä esittänyt sen perusteella jatkotoimia,

                  C.

                  ottaa huomioon, että viraston määrärahat vuonna 2009 olivat 17 000 000 euroa eli 13,3 prosenttia suuremmat kuin varainhoitovuonna 2008,

                  1.

                  huomauttaa, että vastuuvapauden myöntämisen viraston talousarvion toteuttamisesta olisi perustuttava enemmän viraston toimintaan koko vuoden aikana;

         Talousarvio- ja varainhallinto

                  2.

                  kehottaa virastoa parantamaan talousarvion ja palvelukseenottamisen suunnitteluaan parantaakseen talousarvio- ja henkilöstöennusteidensa välistä johdonmukaisuutta; panee tässä mielessä merkille tilintarkastustuomioistuimen todenneen, että virasto kasvatti toimintatalousarviotaan 38 prosentilla siirtämällä 1 900 000 miljoonan euron määrärahat osastosta 1 (henkilöstömenot) osastoon 3 (toimintamenot) rekrytointiin liittyvien viivästysten vuoksi ja alkuperäiseen talousarvioon sisältymättömän toiminnan rahoittamiseksi; ottaa kuitenkin huomioon ulkoiset tekijät (kuten uuden johtajan nimittämisen sekä komission käyttöön ottaman tärkeän puitesopimuksen viimeistelyn);

                  3.

                  kehottaa virastoa edistämään sitä, että varmistetaan tarjousten mahdollisimman realistinen arviointi; toteaakin, että tilintarkastustuomioistuin huomautti tästä asiasta kokonaisarvoltaan 2 575 000 euroon nousseen kolmen puitesopimuksen hyväksymisen yhteydessä; korostaa erityisesti, että näissä kolmessa tapauksessa tarjouksissa esitettiin huomattavan erilaisia yksikköhintoja ja arvioita siitä, kuinka monta henkilöpäivää kyseisen teknisen skenaarion täytäntöönpanoon tarvitaan;

                  4.

                  pitää myönteisenä viraston päätöstä parantaa sopimustensa suunnittelua ja seurantaa välttääkseen tilintarkastustuomioistuimen toteamien puutteiden toistumisen tulevaisuudessa; pyytää sen vuoksi virastoa tiedottamaan vastuuvapauden myöntävälle viranomaiselle tässä asiassa toteuttamistaan toimista;

         Sisäinen tarkastus

                  5.

                  toteaa, että virasto ei vielä ole pannut täytäntöön neljää niistä yhdeksästä suosituksesta, jotka sisäinen tarkastus esitti viraston varainhoitoa koskevan tarkastuksensa perusteella; panee erityisesti merkille, että näissä suosituksissa on kyse rahoituspäätöksistä, raportointia ja seurantaa varten tarvittavista tiedoista, työohjelmista, joista ilmenevät kaikki budjettiresurssit, sekä rahoitusmenettelyistä ja tarkistuslistoista; vaatii virastoa toteuttamaan toimia näiden suositusten täytäntöönpanemiseksi;

                  6.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

         (1)  EUVL C 338, 14.12.2010, s. 10.

         (2)  EYVL L 248, 16.9.2002, s. 1.

         (3)  EUVL L 53, 22.2.2007, s. 1.

         (4)  EYVL L 357, 31.12.2002, s. 72.

         (5)  EUVL L 252, 25.9.2010, s. 207.

         (6)  Hyväksytyt tekstit, P7_TA(2011)0163 (katso tämän virallisen lehden sivu 269).


title: 2013/600/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/299

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2011
   (2013/600/EU)
   EUROOPAN PARLAMENTTI, joka

               —

               ottaa huomioon Euratomin hankintakeskuksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euratomin hankintakeskuksen tilinpäätöksestä varainhoitovuodelta 2011 sekä hankintakeskuksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euratomin hankintakeskuksen perussäännöstä 12. helmikuuta 2008 tehdyn neuvoston päätöksen 2008/114/EY, Euratom (4) ja erityisesti sen 8 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0104/2013),

               1.

               myöntää Euratomin hankintakeskuksen pääjohtajalle vastuuvapauden hankintakeskuksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euratomin hankintakeskuksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 171.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 41, 15.2.2008, s. 15.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euratomin hankintakeskuksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euratomin hankintakeskuksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euratomin hankintakeskuksen tilinpäätöksestä varainhoitovuodelta 2011 sekä hankintakeskuksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euratomin hankintakeskuksen perussäännöstä 12. helmikuuta 2008 tehdyn neuvoston päätöksen 2008/114/EY, Euratom (4) ja erityisesti sen 8 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0104/2013),

                  A.

                  ottaa huomioon, että Euratomin hankintakeskus, jäljempänä ’hankintakeskus’, perustettiin Luxemburgissa vuonna 1958; ottaa huomioon, että hankintakeskukselle vahvistettiin uusi perussääntö päätöksellä 2008/114/EY ja siten hankintakeskuksesta tuli unionin erillisvirasto;

                  B.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että hankintakeskuksen varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset,

                  1.

                  panee merkille, että hankintakeskus ei saanut vuonna 2011 lainkaan avustuksia toimintansa rahoittamiseen vaan komissio vastasi kaikista hankintakeskuksen menoista sen vuoden 2011 talousarvion toteuttamisen yhteydessä; toteaa, että tilanne on ollut tällainen siitä lähtien, kun hankintakeskuksesta tehtiin virasto vuonna 2008;

                  2.

                  toteaa, että hankintakeskuksella ei ollut omaa talousarviota, joten se kuului vuonna 2011 tosiasiassa komission yhteyteen, mikä on ristiriidassa sen perussäännön kanssa;

                  3.

                  panee kuitenkin merkille, että vuonna 2011 komissio antoi ehdotuksen oman budjettikohdan palauttamisesta Euratomin hankintakeskusta varten (32 01 06) ja myönsi sen vuoksi vuonna 2012 hankintakeskukselle 98 000 euron avustuksen; toteaa, että hankintakeskuksen kokonaisbudjetti vuodeksi 2012 oli 104 000 euroa (johon sisältyvät rahoitustulot); pitää tätä merkittävänä edistymisenä nykyisten ongelmien ratkaisemisessa;

                  4.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (6).

         (1)  EUVL C 388, 15.12.2012, s. 171.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 41, 15.2.2008, s. 15.

         (5)  EYVL L 357, 31.12.2002, s. 72.

         (6)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2013/578/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/235

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2011
   (2013/578/EU)
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2011 sekä instituutin vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan tasa-arvoinstituutin perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (4) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A7-0081/2013),

               1.

               myöntää Euroopan tasa-arvoinstituutin johtajalle vastuuvapauden instituutin talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 98.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 403, 30.12.2006, s. 9.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan tasa-arvoinstituutin talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2011 sekä instituutin vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan tasa-arvoinstituutin perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (4) ja erityisesti sen 14 artiklan,

                  —

                  ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A7-0081/2013),

                  A.

                  toteaa, että Euroopan tasa-arvoinstituutti, jäljempänä ’instituutti’, perustettiin asetuksen (EY) N:o 1922/2006 nojalla ja että siitä tuli riippumaton 15. kesäkuuta 2010;

                  B.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että varainhoitovuotta 2011 koskevat instituutin tilit ovat luotettavat ja tilien perustana olevat toimet ovat lailliset ja asianmukaiset;

                  C.

                  toteaa, että vuosi 2011 oli instituutin ensimmäinen täysi toimintavuosi, sillä instituutista tuli taloudellisesti ja hallinnollisesti riippumaton kesäkuussa 2010;

                  D.

                  ottaa huomioon, että instituutin rakenne perustuu sen perustamisasetuksessa määriteltyihin valtuuksiin ja tehtäviin sekä instituutin hallintoneuvoston keskipitkän aikavälin työohjelmassa vuosiksi 2010–2012 ja vuosittaisessa työohjelmassa hyväksymiin tavoitteisiin;

                  E.

                  ottaa huomioon, että instituutin kokonaistalousarvio varainhoitovuodeksi 2011 oli 7 530 000 euroa, mikä merkitsee 32,6 prosentin lisäystä varainhoitovuoteen 2010 verrattuna, jolloin kokonaistalousarvio oli 5 678 123,09 euroa; ottaa huomioon, että instituutin talousarvio rahoitetaan kokonaan unionin rahoitusosuudella;

                  F.

                  ottaa huomioon, että instituutin talousarviotulos oli vuoden 2011 lopussa positiivinen (1 156 400,29 euroa) (6), kun siitä oli vähennetty valuuttakurssimuutosten vuoksi 2 650,64 euroa, jotka kirjattiin tilinpäätökseen velaksi komissiolle;

         Talousarvio- ja varainhallinto

                  1.

                  muistuttaa, että instituutille myönnettiin hallinnollinen ja taloudellinen riippumattomuus 15. kesäkuuta 2010; toteaa, että tämän seurauksena vuoden 2010 hankintamenettelyt käynnistettiin pääasiassa vuoden 2010 viimeisellä neljänneksellä;

                  2.

                  panee merkille, että talousarvion toteutus valmistellaan mukautetun maksuperusteisen kirjanpidon perusteella, mikä tarkoittaa, että varainhoitovuodelta toiselle siirretyt maksumäärärahat kirjataan yhdessä suoritettujen maksujen ja saatujen tulojen kanssa;

                  3.

                  panee tilinpäätöksestä merkille, että maksujen toteutus oli varainhoitovuonna 2011 tehokkaampaa kuin vuonna 2010 ja että toteutus oli kaikissa osastoissa tehostunut huomattavasti; toteaa tilinpäätöksen perusteella, että instituutin talousarvion toteutusaste vuoden 2011 lopussa oli 44,19 prosenttia maksujen osalta ja 88,54 prosenttia sitoumusten osalta;

                  4.

                  toteaa tilinpäätöksen (7) perusteella, että maksujen toteutusaste nousi osastossa I ”Henkilöstömenot”88,49 prosenttiin vuonna 2011, kun se vuonna 2010 oli ollut 49,19 prosenttia; kehottaa instituuttia tiedottamaan vastuuvapauden myöntävälle viranomaiselle toimista, joita se on toteuttanut parantaakseen toteutusastetta edelleen;

                  5.

                  toteaa tilinpäätöksen perusteella, että maksujen toteutusaste nousi osastossa II ”Hallintomenot” 34,71 prosenttiin vuonna 2011, kun se vuonna 2010 oli ollut 28,99 prosenttia; kehottaa instituuttia ilmoittamaan vastuuvapauden myöntävälle viranomaiselle toimista, joita se on toteuttanut toteutusasteen parantamiseksi, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  6.

                  panee tilinpäätöksestä merkille, että osastoon III ”Toimintamenot” kuuluvien maksujen toteutusaste oli erittäin alhainen (18,36 prosenttia); toteaa tämän johtuvan siitä, että vuoden 2010 loppupuoliskolla eli sen jälkeen, kun instituutista tuli kyseisen vuoden kesäkuussa hallinnollisesti riippumaton, käynnistettiin lukuisia hankintoja; kehottaa instituuttia ilmoittamaan vastuuvapauden myöntävälle viranomaiselle toimista, joita se on sittemmin toteuttanut toteutusasteen parantamiseksi, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  7.

                  panee tilinpäätöksestä merkille, että vuoden 2011 loppuun mennessä sovituista mutta vielä maksamatta olevista maksusitoumusmäärärahoista siirrettiin 3 339 551,93 euroa vuodelle 2012, mikä vastaa 50:tä prosenttia sitoumusten kokonaismäärästä; toteaa lisäksi, että kaikkiaan seuraavalle varainhoitovuodelle siirrettyjen ja peruuntuneiden määrärahojen (toisin sanoen määrärahojen, jotka siirrettiin vuodelta 2010 mutta joita ei maksettu vuonna 2011) määrä oli 295 741,61 euroa; toteaa, että tämä johtui siitä, että kyseessä oli ensimmäinen kokonainen toimintavuosi ja henkilöstö käynnisti ensimmäisen kerran erilaisia hankintamenettelyjä ja toimenpiteitä – se muun muassa pyysi myöhäisessä vaiheessa lupaa puheenjohtajakauden tilaisuuteen – sekä järjesti vuoden jälkipuoliskolla muuta toimintaa; kehottaa instituuttia ilmoittamaan vastuuvapauden myöntävälle viranomaiselle toimista, joita se on toteuttanut varmistaakseen tyydyttävän talousarvion toteutusasteen tulevaisuudessa;

                  8.

                  toteaa tilinpäätöksen perusteella, että instituutti ei vuoden 2010 lopussa toteuttanut tarvittavaa sitoumusten purkamista ja että kaikki automaattiset siirrot toteutuivat;

         Kirjanpito

                  9.

                  toteaa, että vuonna 2010 instituutti määritteli henkilöstöön liittyvät varainhoidon toimijoiden vastuualueet ja kehitti maksusitoumuksia koskevat varainhoitoprosessit; toteaa lisäksi, että vuoden 2010 loppuun mennessä instituutti oli nimittänyt kaikki varainhoidon toimijat ja määritellyt heidän roolinsa ja vastuunsa;

                  10.

                  panee merkille, että instituutti sai komissiolta kolme määrärahasiirtoa, joiden yhteenlaskettu määrä oli 7 530 000 euroa (ensimmäinen siirto 3 390 000 euroa, toinen 2 070 000 euroa ja kolmas 2 070 000 euroa);

         Julkiset hankinnat

                  11.

                  panee vuosikertomuksesta merkille, että instituutti kirjasi vuonna 2011 kuusi rahoitustoimia koskevaa poikkeusta, joista keskusteltiin johdon, ryhmänvetäjien ja asianomaisen henkilöstön kanssa, jotta virheet vältettäisiin tulevaisuudessa; kehottaa instituuttia tiedottamaan vastuuvapauden myöntävälle viranomaiselle toimista, joita se on toteuttanut tilanteen korjaamiseksi;

                  12.

                  panee merkille, että vuonna 2011 toteutettiin 123 hankintamenettelyä toiminnan ja hallinnon alalla ja että hankinnat ylipäätään muodostivat noin 50 prosenttia instituutin kokonaistalousarviosta; panee lisäksi merkille, että vuoden 2011 hankintatoiminta toteutettiin vuoden 2011 työohjelman mukaisesti;

         Henkilöresurssit

                  13.

                  panee tilinpäätöksestä merkille, että instituutti sai vuonna 2011 päätökseen kolmen väliaikaisen toimihenkilön ja kolmen sopimussuhteisen toimihenkilön palvelukseenottomenettelyn (vuonna 2010 instituutti otti palvelukseen 23 väliaikaista toimihenkilöä), ja sen henkilöstötaulukon täyttöaste nousi 94 prosenttiin, kun se vuonna 2010 oli ollut 92,3 prosenttia; panee tyytyväisenä merkille instituutin henkilöstötaulukon täyttöasteen parantumisen, sillä se tehostaa instituutin toimintaa;

                  14.

                  panee merkille sisäisen tarkastuksen toimittamat tiedot, joiden mukaan instituutissa on käytössä erinäisiä henkilöstösääntöjen säännösten täytäntöönpanoa tukevia toimintalinjoja, strategioita, menettelyjä ja ohjeita; toteaa, että eräät osa-alueet ovat vielä kehitteillä ja ne saataneen päätökseen myöhemmässä vaiheessa, erityisesti sitten, kun otetaan käyttöön henkilöresurssien hallintaan tarkoitetut tietotekniset välineet (esimerkkeinä voidaan mainita toimenkuvausten valmistelu, henkilökohtaisten tavoitteiden asettaminen ja yksilöllisten koulutussuunnitelmien laatiminen); kehottaa instituuttia tiedottamaan vastuuvapauden myöntävälle viranomaiselle toimista, joita se on toteuttanut edellä mainituissa asioissa;

         Toiminnan tuloksellisuus

                  15.

                  panee tyytyväisenä merkille 8. syyskuuta 2011 annetun instituutin toisen ennakkoarviointikertomuksen, jossa keskitytään sen erityisiin tavoitteisiin ja toimiin ja pyritään antamaan instituutin johdolle ohjausta tavoitteiden ja toiminnan toteuttamisessa; toteaa, että talouskriisin ja säästötoimien aikana on ehdottoman tärkeää, että instituutti tarjoaa optimaalista vastinetta rahalle vaarantamatta tärkeän tehtävänsä menestyksekästä toteuttamista;

                  16.

                  suhtautuu myönteisesti siihen, että instituutti on perustanut tieto- ja dokumentointikeskuksen, joka on sukupuolten institutionaalista ja metodologista tasa-arvoa koskeva ainutlaatuinen eurooppalainen tietolähde;

                  17.

                  painottaa, että instituutin tavoitteet ja tehtävät ovat sellaisia, että niiden toteuttamiseen tarvitaan institutionaalisissa puitteissa ylläpidettävä erillinen oma kokonaisuutensa;

         Sijainti

                  18.

                  panee vuosikertomuksen perusteella merkille, että instituutin henkilöstö siirtyi 1. maaliskuuta 2010 tilapäisistä toimitiloistaan Brysselissä instituutin pysyvään toimipaikkaan Vilnaan, Liettuaan;

                  19.

                  panee vuosikertomuksen perusteella merkille, että Liettuan tasavallan hallitus varmisti instituutin toimitilojen vuokran maksun kahden vuoden ajaksi eli 15. joulukuuta 2011 saakka;

                  20.

                  on tyytyväinen ainutlaatuiseen aloitteeseen etsiä ja valita yhteistyössä muiden Vilnassa toimivien unionin elinten edustustojen (komission edustusto ja parlamentin tiedotustoimisto) kanssa yhteiset toimitilat; huomauttaa, että äskettäin perustettu EU-talo on osoittautunut tarpeelliseksi ja auttaa luomaan synergiaa, lisäämään unionin näkyvyyttä, luomaan säästöjä ja jakamaan resursseja;

         Sisäinen tarkastus

                  21.

                  panee tyytyväisenä merkille ensimmäiset tarkastukset, joita sisäisen tarkastuksen osasto toimitti instituutissa vuonna 2011; panee sisäisen tarkastuksen kertomuksesta (8) merkille, ettei avoimina ollut ”kriittisiä” eikä ”erittäin tärkeitä”31. joulukuuta 2011 annettuihin sisäisen tarkastuksen kertomuksiin perustuvia suosituksia;

                  22.

                  panee merkille, että sisäisen tarkastuksen osasto toimitti joulukuussa 2011 instituutissa rajoitetun tarkastuksen, joka koski sisäisen valvonnan standardien täytäntöönpanoa; panee merkille, että instituutti hyväksyi suosituksen viimeistellä sisäisen valvonnan standardien täytäntöönpanomenettely ja että instituutin johto vahvisti toimintasuunnitelman, joka on tarkoitus toteuttaa vuonna 2012; kehottaa instituuttia tiedottamaan vastuuvapauden myöntävälle viranomaiselle näiden suositusten perusteella toteutetuista toimista;

                  23.

                  panee merkille, että sisäisen tarkastuksen riskianalyysissä havaittiin eräitä prosesseja (9), joita ei voitu käsitellä sisäisen tarkastuksen tarkastussuunnitelman mukaisesti, koska valvontajärjestelmien katsottiin puuttuvan tai niitä pidettiin riittämättöminä;

                  24.

                  panee merkille, että tilintarkastustuomioistuimen huomautusten mukaan instituutin on tarpeen parantaa käyttöomaisuuden fyysiseen inventoimiseen ja siirtovelkojen arviointiin liittyvää dokumentointia;

                  25.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (10).

         (1)  EUVL C 388, 15.12.2012, s. 98.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 403, 30.12.2006, s. 9.

         (5)  EYVL L 357, 31.12.2002, s. 72.

         (6)  Tilinpäätös 2011, s. 22.

         (7)  Tilinpäätös 2011, s. 34.

         (8)  Vuosikertomus sisäisestä tarkastuksesta vuodelta 2011, s. 6.

         (9)  Vuosikertomus sisäisestä tarkastuksesta vuodelta 2011, s. 4.

         (10)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2011/610/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2009#Euroopan parlamentin päätöslauselma, annettu 10 päivänä toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/242

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2009
   (2011/610/EU)
   EUROOPAN PARLAMENTTI, joka

               —

               ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 74/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0126/2011),

               1.

               myöntää ARTEMIS-yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ARTEMIS-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 342, 16.12.2010, s. 1.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 52.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 10 päivänä toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä ARTEMIS-yhteisyrityksen talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 74/2008 (3) ja erityisesti sen 11 artiklan 4 kohdan,

                  —

                  ottaa huomioon ARTEMIS-yhteisyrityksen varainhoitoa koskevat säännökset, jotka sen hallintoneuvosto vahvisti 18. joulukuuta 2008,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0126/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että ARTEMIS-yhteisyritys perustettiin vuonna 2007 laatimaan ja toteuttamaan tutkimusohjelma sulautettuja tietotekniikkajärjestelmiä varten tarvittavien avainteknologioiden kehittämiseksi eri sovellusaloilla Euroopan kilpailukyvyn ja kestävän kehityksen lujittamiseksi sekä uusien markkinoiden ja yhteiskunnallisten sovellusten syntymisen mahdollistamiseksi,

                  C.

                  ottaa huomioon, että yhteisyritys on käynnistysvaiheessa eikä se ollut pannut sisäisen valvonnan järjestelmiä ja varainhoidon tietojärjestelmiä kokonaisuudessaan täytäntöön vuoden 2009 loppuun mennessä,

         Talousarvion toteuttaminen

                  1.

                  panee merkille, että yhteisyrityksen vuoden 2009 lopullinen talousarvio sisälsi 46 000 000 euroa maksusitoumusmäärärahoina ja 8 000 000 euroa maksumäärärahoina; toteaa myös, että maksusitoumusmäärärahojen käyttöaste oli 81 prosenttia ja maksumäärärahojen käyttöaste 20 prosenttia;

                  2.

                  ottaa huomioon, että yhteisyritys on yhä käynnistysvaiheessa, ja ymmärtää siksi maksumäärärahojen verrattain alhaisen käyttöasteen;

         Osakkaiden rahoitusosuudet

                  3.

                  pyytää yhteisyritystä yhdenmukaistamaan osakkaiden rahoitusosuuksien esitystapaa tilinpäätöksessä komission ohjeiden mukaisesti;

                  4.

                  kehottaa yhteisyritystä kehittämään edelleen määräyksiä, jotka koskevat osakkaaksi liittymistä ja yhteisrahoitusta ja erityisesti seuraavia:

                              —

                              uusien osakkaiden liittymistä koskevat järjestelyt,

                              —

                              osakkaiden luontaissuoritukset,

                              —

                              ehdot ja edellytykset, joiden perusteella yhteisyritys voi tarkastaa osakkaiden rahoitusosuudet,

                              —

                              edellytykset, joiden perusteella hallintoneuvosto voi hyväksyä yhteisrahoituksen;

         Sisäisen valvonnan järjestelmät

                  5.

                  kehottaa yhteisyritystä panemaan täysimääräisesti täytäntöön sisäisen valvonnan järjestelmänsä ja varainhoidon tietojärjestelmänsä; kehottaa yhteisyritystä erityisesti

                              —

                              parantamaan tietotekniikan prosessien ja toimintojen dokumentointia sekä alan riskien kartoitusta,

                              —

                              laatimaan toiminnan jatkuvuutta koskevan suunnitelman,

                              —

                              laatimaan tietosuojapolitiikan;

                  6.

                  pyytää yhteisyritystä sisällyttämään varainhoitoa koskeviin säännöksiinsä nimenomaisen viittauksen komission sisäisen tarkastuksen osaston toimivaltuuksiin sen sisäisenä tarkastajana yhteisön elimiä koskevan varainhoidon puiteasetuksen mukaisesti;

                  7.

                  katsoo erityisesti, että komission olisi sisäisenä tarkastajana neuvottava yhteisyritystä riskienhallinnassa, esitettävä riippumattomia lausuntoja hallinnointi- ja valvontajärjestelmien laadusta sekä annettava suosituksia toimintojen toteuttamisedellytysten parantamiseksi ja varojen taloudellisen käytön edistämiseksi; katsoo myös, että yhteisyrityksen olisi toimitettava vastuuvapauden myöntävälle viranomaiselle toimitusjohtajansa laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista;

                  8.

                  katsoo, että yhteisyrityksen olisi talousarvionsa koon ja hoitamiensa tehtävien monimutkaisuuden vuoksi harkittava hallintoneuvostolle suoraan raportoivan tarkastuskomitean perustamista;

         Sopimusta isäntävaltion kanssa ei ole tehty

                  9.

                  kehottaa yhteisyritystä tekemään Belgian kanssa pikaisesti sopimuksen toimistotiloista, erioikeuksista ja vapauksista sekä muusta Belgian isäntävaltiona yhteisyritykselle antamasta tuesta asetuksen (EY) N:o 74/2008 17 artiklan mukaisesti.

         (1)  EUVL C 342, 16.12.2010, s. 1.

         (2)  EYVL L 248, 16.9.2002, s. 1.

         (3)  EUVL L 30, 4.2.2008, s. 52.

         (4)  EYVL L 357, 31.12.2002, s. 72.